JOHOR BAHRU – Hujan lebat serta angin yang kuat yang melanda negeri ini menyebabkan pokok tumbang di beberapa kawasan dan menghempap beberapa kenderaan hari ini.
Bagaimanapun, tiada kemalangan jiwa dilaporkan dalam semua kejadian itu.
Menurut Bomba dan Penyelamat negeri, laporan pokok tumbang diterima pihaknya di Taman Molek dan menghempap dua buah kereta jenis Honda Jazzpada 4.08 petang.
Operasi mengalihkan pokok dengan ketinggian 30 kaki itu tamat pada 4.41 petang.
Sementara itu, laporan pokok tumbang merengasi jalan turut diterima berlaku di Lebuh raya Pasir Gudang berdekatan Restoran Wak Radol pada 4.03 petang, operasi masih dijalankan.
Pihak bomba turut menerima laporan pokok tumbang di Jalan Biru, Taman Pelangi pada 4.01 petang dan operasi pembersihan tempat kejadian tamat pada 4.45 petang.
Dalam kejadian itu, sebuah kereta jenis Honda HRV yang kebetulan lalu djalan itu dihempap pokok yang tumbang, bagaimanapun, lima penumpang dalam kenderaan itu dilaporkan selamat. – MalaysiaGazette